**LĪGUMS**

par augsnes un ūdens piesārņojošo stihisko izgāztuvju  
 likvidāciju Daugavpils pilsētas administratīvajā teritorijā

Daugavpilī, 2016.gada 18.martā

**Daugavpils pilsētas pašvaldības iestādes „Komunālās saimniecības pārvalde”**, reģ.Nr. 90009547852, juridiskā adrese: Saules ielā 5A, Daugavpilī, LV-5401, turpmāk saukts PASŪTĪTĀJS, vadītāja **Aivara Pudāna** personā, kurš rīkojas pamatojoties uz iestādes Nolikumu, no vienas puses, un

**Akciju sabiedrība “DAUGAVPILS SPECIALIZĒTAIS AUTOTRANSPORTA UZŅĒMUMS”**, reģ.Nr.41503002447, juridiskā adrese: [Slāvu iela 6, Daugavpils](https://www.lursoft.lv/adrese/slavu-iela-6-daugavpils-lv-5404) (turpmāk – IZPILDĪTĀJS), valdes priekšsēdētāja **Valērija Golubeva** persona, kurš rīkojas saskaņā ar Statūtiem, no otras puses,

abi kopā vai katrs atsevišķi turpmāk saukti Puses, pamatojoties uz Daugavpils pilsētas domes iepirkuma komisijas 2016.gada 17.marta lēmumu (iepirkuma komisijas sēdes protokols Nr.5) iepirkumā “Augsnes un ūdens piesārņojošo stihisko izgāztuvju likvidācija Daugavpils pilsētas administratīvajā teritorijā”, identifikācijas Nr.DPD 2016/28, noslēdza šādu Līgumu:

**I. Līguma priekšmets**

1. PASŪTĪTĀJS uzdot, bet IZPILDĪTĀJS apņemas šajā līgumā noteiktajā kārtībā veikt **stihisko** **izgāztuvju likvidāciju Daugavpils pilsētas administratīvajā teritorijā,** saskaņā ar iepirkumā iesniegto tehnisko un finanšu piedāvājumu.
2. Pakalpojuma veidi, maksimālais apjoms un izcenojumi ir noteikti finanšu piedāvājumā, kas ir šī līguma neatņemama sastāvdaļa.
3. Pakalpojuma izpilde tiek pieņemta ar nodošanas – pieņemšanas aktu atbilstoši šī līguma noteikumiem.
4. PASŪTĪTĀJS un IZPILDĪTĀJS vienojas, ka šajā līgumā paredzēts maksimālais iespējamais veicamo Pakalpojumu apjoms, un PASŪTĪTĀJS, ņemot vērā objektīvos apstākļus – ka iepriekš nevar paredzēt stihisko izgāztuvju skaitu un apjomu, ir tiesīgs samazināt šajā līgumā paredzēto apjomu un līguma summu atbilstoši reālajai nepieciešamībai līguma darbības laikā, nemainot izcenojumus pa pakalpojuma veidiem.

**II. Pasūtītāja tiesības un pienākumi**

1. No PASŪTĪTĀJA puses pakalpojuma veikšanas organizāciju, uzraudzību, kontroli un izpildīto pakalpojumu pieņemšanu ar pieņemšanas-nodošanas aktu veic PASŪTĪTĀJA nozīmēta atbildīgā persona – vides inženieris **Kaspars Laizāns**, tālr. 654 76480, mob.**29605014**.
2. Pēc PASŪTĪTĀJA pieprasījuma IZPILDĪTĀJA pārstāvis kopā ar PASŪTĪTĀJA pārstāvi veic konstatēto izgāztuvju apsekošanu, sastāda apsekošanas aktu, kurā tiek norādīta informācija par stihiskās izgāztuves atrašanas vietu, aptuveno atkritumu apjomu, klasifikāciju un izgāztuves likvidācijas laiku. Apsekošana tiek veikta pēc nepieciešamības ar IZPILDĪTĀJA transportu.
3. PASŪTĪTĀJS ārkārtas situāciju gadījumos (piemēram, stihiskā izgāztuve izveidota vietā, kur tā traucē satiksmi, apdraud iedzīvotāju drošību, veselību u.c.) ir tiesīgs pieprasīt stihiskās izgāztuves neatliekamu likvidāciju.
4. PASŪTĪTĀJAM ir tiesības kontrolēt šī līguma izpildes gaitu un veikt pakalpojumu kvalitātes kontroles pasākumus.
5. PASŪTĪTĀJS ir atbildīgs par IZPILDĪTĀJA izpildīto pakalpojumu apmaksu saskaņā ar šī līguma noteikumiem.
6. Ja izpildītais pakalpojums ir veikts kvalitatīvi un atbilstoši šī līguma nosacījumiem, PASŪTĪTĀJAM pakalpojuma izpilde ir jāpieņem ar nodošanas-pieņemšanas aktu.

**III. Izpildītāja tiesības un pienākumi**

1. IZPILDĪTĀJAM ir pienākums 5 (piecu) darba dienu laikā no līguma parakstīšanas dienas iesniegt PASŪTĪTĀJAM **apdrošināšanas sabiedrības polisi**, kuras apmērs nav mazāks par **10%** no līgumcenas par PASŪTĪTĀJAM un trešajām personām nodarītajiem zaudējumiem šī līguma darbu izpildē. Polisei ir jābūt spēkā no līguma noslēgšanas dienas līdz 2016.gada 20.decembrim.
2. Ar līguma parakstīšanu IZPILDĪTĀJS apliecina, ka viņam ir visas nepieciešamās atļaujas un kvalifikācija šo darbu veikšanai.
3. IZPILDĪTĀJS veic stihiskās izgāztuves likvidāciju **5 (piecu) darba dienu laikā** pēc kopīga apsekošanas akta sastādīšanas kopā ar PASŪTĪTĀJA pārstāvi vai ārkārtas gadījumā **1 (vienas) stundas laikā** pēc pieprasījuma saņemšanas no PASŪTĪTĀJA.
4. IZPILDĪTĀJAM ir pienākums šajā līgumā noteiktā termiņā un kārtībā, kā arī pienācīgā kvalitātē veikt šajā līgumā nolīgtos pakalpojumus. Pēc konkrētā pasūtījuma izpildes IZPILDĪTĀJS noformē pakalpojuma pieņemšanas – nodošanas aktu, ko iesniedz izskatīšanai PASŪTĪTĀJAM.
5. IZPILDĪTĀJAM ir pienākums 3 (trīs) darba dienu laikā pēc atkritumu nodošanas piestādīt PASŪTĪTĀJAM tehniskā piedāvājuma 3.punkā minēto izziņu.
6. IZPILDĪTĀJAM ir pienākums 5 (piecu) darba dienu laikā no līguma parakstīšanas dienas iesniegt PASŪTĪTĀJAM līguma apliecinātu kopiju par atkritumu pārvadāšanu, ja tāda nav iesniegta IZPILDĪTĀJA piedāvājumā.
7. Veicot pasūtījuma izpildi IZPILDĪTĀJAM ir pienākums ievērot spēkā esošos normatīvos aktos, kas regulē līguma priekšmetā minēto pakalpojumu sniegšanu.
8. Ņemot vērā to, ka norēķini starp pusēm saskaņā ar līguma nosacījumiem tiek veikti pēc faktiski pieprasītiem un izpildītiem darbiem, Izpildītājs nav tiesīgs celt pretenzijas, ja pieprasītais apjoms ir mazāks nekā tehniskajās specifikācijās norādītais.

**IV. Darbu nodošanas – pieņemšanas kartība**

1. **Stihisko izgāztuvju likvidācija tiek veikta laika periodā no līguma parakstīšanas dienas līdz 2016.gada 20.decembrim**.
2. Pēc pasūtījuma izpildes IZPILDĪTĀJAM ir jāiesniedz PASŪTĪTĀJAM veikto pakalpojumu (izpildīto darbu) nodošanas – pieņemšanas akts 2 (divos) eksemplāros.
3. PASŪTĪTĀJAM 3 (trīs) darba dienu laikā no nodošanas - pieņemšanas akta saņemšanas ir jānosūta IZPILDĪTĀJAM parakstīts nodošanas – pieņemšanas akts vai motivēts atteikums pieņemt izpildīto pakalpojumu. Motivēta atteikuma gadījumā PASŪTĪTĀJS norāda termiņu pakalpojuma izpildes trūkumu novēršanai, kas nevar būt ilgāks par 3 (trijām) darba dienām.
4. IZPILDĪTĀJA pieļautie trūkumi novēršami par IZPILDĪTĀJA līdzekļiem noteiktajā termiņā un kārtībā.
5. Ja IZPILDĪTĀJS pasūtījumu veic pirms noteiktā termiņa, tam ir tiesības to nodot, bet PASŪTĪTĀJAM ir tiesības pirms termiņa pieņemt kvalitatīvi izpildīto pakalpojumu.

**V. Līguma summa un norēķinu kārtība**

1. Līgumsumma par veiktajiem pakalpojumiem sastāda **12600,00** **EUR (divpadsmit tūkstoši seši simti *euro* un 00 centi)** bez PVN, PVN 21% sastāda **EUR 2646,00** (divi tūkstoši seši simti četrdesmit seši *euro* un 00 centi), kopā ar PVN **EUR 15 246,00** (piecpadsmit tūkstoši divi simti četrdesmit seši *euro* un 00 centi).
2. Pievienotās vērtības nodoklis tiekaprēķināts un maksātsatbilstoši Latvijas Republikas normatīvajos aktos noteiktajā kārtībā.
3. Šī līguma 24.punktā uzrādītā Līguma summa ir maksimālā. PASŪTĪTĀJS ir tiesīgs samazināt šo Līguma summu atbilstoši šī līguma 4.punktā minētajiem apstākļiem, nemainot pakalpojuma izcenojumu.
4. PASŪTĪTĀJS veic samaksu par rakstiski pieprasītiem un faktiski izpildītiem pakalpojumiem **30 /trīsdesmit/ kalendāro** dienu laikā pēc attiecīgo pakalpojumu (izpildīto darbu) nodošanas - pieņemšanas akta parakstīšanas un rēķina saņemšanas no IZPILDĪTĀJA.
5. Gadījumā, ja Līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.

**VI. Līgumsods**

1. Ja PASŪTĪTĀJS līgumā noteiktajā termiņā neveic maksājumus par izpildītajiem pakalpojumiem, tad IZPILDĪTĀJS ir tiesīgs aprēķināt nokavējuma procentus 0,1 % apmērā no termiņā neveiktā maksājuma summas par katru kavējuma dienu, bet ne vairāk kā 10 % no līgumsummas.
2. Ja IZPILDĪTĀJS neveic pasūtījuma izpildi līgumā noteiktā termiņā un kārtībā, tad PASŪTĪTĀJS ir tiesīgs aprēķināt līgumsodu 0,1 % apmērā no līguma summas par katru nokavēto dienu, bet ne vairāk kā 10 % no līguma summas

**VII. Pušu atbildība un strīdu izšķiršana**

1. Ja šī līguma saistības netiek izpildītas vai tās tiek izpildītas nepienācīgi, vainīgā puse ir materiāli atbildīga saskaņā ar spēkā esošajiem normatīvajiem aktiem.
2. Strīdi šī līgumu sakarā izšķirami pusēm vienojoties, bet, ja tas nav iespējams, strīdus izšķir Latvijas Republikas tiesā.

**VIII. Līguma darbības izbeigšana**

1. PASŪTĪTĀJS rakstiski brīdinot IZPILDĪTĀJU, ir tiesīgs nekavējoties vienpusēji atkāpties no Līgumu, ja:
   1. IZPILDĪTĀJS neievēro likumīgus PASŪTĪTĀJA norādījumus vai arī nepilda kādas Līgumā noteiktās saistības vai pienākumus, un, ja IZPILDĪTĀJS šādu neizpildi nav novērsis 5 (piecu) kalendāro dienu laikā pēc attiecīga rakstiska PASŪTĪTĀJA paziņojuma saņemšanas;
   2. IZPILDĪTĀJS nepamatoti pārtrauc darbu vai arī termiņā nav uzsācis darbu izpildi;
   3. IZPILDĪTĀJS nekvalitatīvi veic pakalpojuma izpildi, kas negatīvi ietekmē apkārtējo vidi vai nodara zaudējumus PASŪTĪTĀJAM un/vai trešajām personām;
   4. ja IZPILDĪTĀJAM pasludināta maksātnespēja vai tā saimnieciskā darbība tiek izbeigta, pārtraukta vai apturēta.
   5. ja PASŪTĪTĀJS vienpusēji izbeidz Līgumu pamatojoties uz Līguma 33.1., 33.2., 33.3.punktu Izpildītājs maksā Pasūtītājam līgumsodu 10% no Līguma summas par Līguma 33.1., 33.2., 33.3.punktā noteiktajiem Līguma noteikumu pārkāpumiem. Līgums tiek uzskatīts par spēkā neesošu 7. (septītajā) dienā no paziņojuma par atkāpšanos no Līguma izsūtīšanas dienas pa pastu (ierakstīta vēstule) uz Izpildītāja juridisko adresi vai otrajā darba dienā, ja uzteikums tiek nosūtīts elektroniski, parakstīts ar drošu elektronisko parakstu.

**IX. Nepārvarama vara**

1. Neviena no līguma pusēm nav atbildīga par savu līgumā noteikto saistību neizpildi, ja šo saistību izpilde nav iespējama nepārvaramas varas apstākļu dēļ.
2. Nepārvaramas varas apstākļi ir tādi apstākļi, kurus puses nevar ietekmēt un par ko tās nevar būt atbildīgas, ieskaitot tādus kā karu un jebkādu karadarbību, blokādi, embargo, eksporta un importa aizliegumu, epidēmijas, zemestrīces, ugunsgrēkus, plūdus un citas katastrofas, valsts varas institūciju lēmumus un citus ārkārtēja rakstura apstākļus, kurus puses nevarēja paredzēt līguma noslēgšanas laikā.
3. Darba spēka nepietiekamība un materiālu trūkums netiek atzīti par nepārvaramas varas apstākļiem.
4. Pusei, kurai kļuvis neiespējami izpildīt saistības nepārvaramas varas apstākļu dēļ, ir pienākums nekavējoties 5 (piecu) dienu laikā rakstiski informēt otru pusi par šādu apstākļu rašanos un jāveic visi nepieciešamie pasākumi, lai nepieļautu pusēm zaudējumu rašanos.
5. Nepārvaramas varas apstākļi ir rakstiski jāapstiprina ar attiecīgu kompetentu un neatkarīgu institūciju izziņu.
6. Ja iestājas nepārvaramas varas apstākļi, līguma darbības laiks pagarinās uz šo apstākļu darbības periodu.
7. Ja šie apstākļi turpinās ilgāk nekā 3 mēnešus, otrai pusei ir tiesības atkāpties no līguma izpildes, neatlīdzinot zaudējumus.

**X. Noslēguma jautājumi**

1. Līgums ir spēkā no tā parakstīšanas dienas līdz pilnīgai līguma saistību izpildei.
2. Jebkuras izmaiņas vai papildinājumi līgumā ir izdarāmi rakstveidā un ir spēkā tikai pēc to abpusējas parakstīšanas.
3. Grozījumus līgumā var veikt, ievērojot Publisko iepirkumu likumā un šajā līgumā noteikto kārtību un ierobežojumus. Ir pieļaujami tikai līguma nebūtiski grozījumi.
4. Jebkura no pusēm ir tiesīga lauzt šo līgumu un pieprasīt atlīdzināt tai nodarītos zaudējumus, ja otra puse pieļāvusi šī līguma saistību pārkāpšanu, rakstiski par to brīdinot otru pusi.
5. Līgums sastādīts divos eksemplāros uz 5 (piecām) lapām.

Pielikumā:

1. Pretendenta tehniskā piedāvājuma kopija uz 3 lp;

2. Pretendenta finanšu piedāvājuma kopija uz 2 lp.

**XI. Pušu juridiskās adreses un rekvizīti**

|  |  |
| --- | --- |
| **Pasūtītājs:**  **Daugavpils pilsētas pašvaldības iestāde**  **“Komunālās saimniecības pārvalde”**  reģ.Nr.90009547852  Saules iela 5A, Daugavpils, LV – 5401  Vadītājs  A.Pudāns\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **IZPILDĪTĀJS:**  **Daugavpils specializētais autotransporta uzņēmums**  reģ.Nr. 41503002447  [Slāvu iela 6, Daugavpils, LV-5404](https://www.lursoft.lv/adrese/slavu-iela-6-daugavpils-lv-5404)  Valdes priekšsēdētājs  V.Golubevs\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |